Даур Ақаҩба аԥсуа музеиқәа русзуҩцәа рзанааҭтә ныҳәа рыдиныҳәалеит
"Ҳаҭыр зқәу аҩызцәа, амузеи аусзуҩцәа! Гәык-ԥсык ала ишәыдысныҳәалоит шәзанааҭтә ныҳәа – Амузеиқәа Жәларбжьаратәи рымш. Ҳмилаҭтә культуратә ҭынхеи ҳҭоурыхи рыхьчареи, реиқәырхареи, раларҵәареи рзы акыр аџьабаа жәбахьеит. Уи акыр аҵанакуеит ҿыц еиҭашьақәгылаз, аха зҭоурых беиа жәытә-натә аахыс иаауа ҳҳәынҭқарра. Убри азы шәҿаԥхьа схырхәоит, иҭабуп ҳәа шәасҳәоит", - аҳәоит Ақаҩба иҟаиҵаз адныҳәалараҟны.